**Pravidlá požičiavania elektronických čítačiek v Miestnej knižnici Petržalka**

Požičiavanie elektronických čítačiek sa realizuje v pobočkách Vavilovova 26, Prokofievova 5, Turnianska 10.

Čítačky sa požičiavajú v pracovných dňoch počas výpožičných hodín registrovaným čitateľom knižnice od 15 rokov, ktorí nemajú voči knižnici žiadne nevyrovnané záväzky. Možnosti výpožičky:

* absenčne (domov), kedy je výpožičná lehota 21 kalendárnych dní.
* prezenčne na 2 hodiny v priestoroch uvedených pobočiek

Výpožičky čítačky sa realizujú v súlade s Knižničným a Výpožičným poriadkom a platným Cenníkom Miestnej knižnice Petržalka.

Pri požičaní čítačky je používateľ povinný zložiť kauciu vo výške absenčne 35,- €, prezenčne 15,- €. Pri vrátení čítačky bude kaucia používateľovi vrátená.

V prípade poškodenia čítačky alebo nevrátenia jej príslušenstva bude kaucia použitá ako časť úhrady za vzniknutú škodu. Pri požičiavaní čítačky sa uzatvára s každým používateľom **Zmluva o výpožičke čítačky**, v ktorej sú stanovené všetky podmienky výpožičky. Čítačka sa požičiava len s elektronickými knihami, ktorých obsah predstavuje voľné dielo z hľadiska autorských práv. Používateľ nie je oprávnený elektronické knihy z čítačky mazať ani pridávať. Za neoprávnené využitie autorsky chráneného diela zodpovedá používateľ. Používateľ nesmie meniť nastavenie čítačky a nie je oprávnený požičať ju inej osobe.Čitateľ je povinný vrátiť nabitú.

Pokiaľ nebude čítačka vrátená v dohodnutej lehote, je používateľ povinný zaplatiť poplatok za každý deňomeškania 0,50 Eur stanovené v Zmluve o výpožičke čítačky.